Šiaulių rajono savivaldybės viešoji biblioteka

**Šiaulių rajono savivaldybės Vytauto Vitkausko viešoji biblioteka** – pagrindinė biblioteka Šiaulių rajono savivaldybėje. Įsikūrusi adresu Vytauto g. 1, Kuršėnai, miesto centre.

## Istorija

Šiaulių rajono biblioteka įkurta 1951 m. vasario 12 d. Šiauliuose, Taikos g. 116. 1955 m. ji perkelta į naujas patalpas Kapsuko g. 25A (dabar Aušros al. 25A). 1976 m. šalyje sukūrus centralizuotą sistemą, biblioteka tapo centrine su 39 filialais, ji buvo perkelta į naujas patalpas Kapsuko g. 21 (dabar Aušros al. 21). 1995 m. pavadinta Šiaulių rajono savivaldybės viešąja biblioteka. 2020 m. rugsėjo 1 d. biblioteka išsikraustė iš Šiaulių, Aušros al. 21, nes savivaldybė pardavė senąjį pastatą, buvusį kultūros paveldu, modernistinės tarpukario architektūros pavyzdžiu (jį projektavo tarpukario architektas, inžinierius Vladas Bitė). Biblioteka buvo įkurta Kuršėnuose, J. Basanavičiaus g. 6, miesto centre, o pabaigus buvusios Kuršėnų universalinės parduotuvės pastato rekonstrukciją ir pristačius III aukštą, nuo 2022 rugsėjo atsidarė Vytauto g. 1. 2023 m. kovo 16 d. Šiaulių rajono savivaldybės tarybos sprendimu, Viešajai bibliotekai suteiktas kalbininko,  profesoriaus Vytauto Vitkausko vardas. Naujame pastate yra Žiniasklaidos skaitykla kartu su parodų galerija, Renginių salė, atskiri Vaikų ir suaugusiųjų abonementai, žaisloteka "Pumpurėlis", skirtas 0–2 metų vaikams, Jaunimo kūrybos ir inovacijų erdvė, Šiaulių rajono šviesuolių erdvė, Mokymų centras, daugelio mėgstamos Apžvalgos aikštelė, Terasa, Biblioterapijos ir kt. nemokamos erdvės.  

## Padaliniai

2022 m. gegužę bibliotekai priklausė 24 padaliniai:

|-
| || Aukštelkės biblioteka || Poilsio g. 9-3, Aukštelkė || Šiaulių kaimiškoji seniūnija || Įkurta 1956 m. buvusioje Aukštelkės bažnyčios klebonijoje kaip klubas-skaitykla. 1957 m. reorganizuota į biblioteką, 1962 m. perkelta į kolūkio „Naujas gyvenimas“ centrą Lieporius. 1978 m. Norkų iniciatyva Aukštelkės pensionato (dabartiniai Aukštelkės socialinės globos namai) patalpose vėl buvo įkurta biblioteka. 1987 m. biblioteka perkelta į erdvias patalpas Vienybės gatvėje. Pradėjus irti kolūkiams, biblioteka vėl perkelta į pensionato patalpas, 2002 m. į jo pusrūsį, 2012 m. – į dabartines patalpas kaimo daugiabutyje. 5000 egz.
|-
|  || Bazilionų biblioteka || Barboros Mejerytės g. 1, Bazilionai || Bubių seniūnija || 1941 m. įkurta valsčiaus biblioteka, 1946 m. atkurta, 1952 m. prie jos įsteigta skaitykla. 1953 m. gaisro metu sudegė biblioteka ir visos knygos, po gaisro biblioteka įkurta Bazilionių apylinkės name. 1963 m. biblioteka perkelta į erdvias suremontuotas patalpas.
|-
| || Bridų biblioteka || Bridų g. 37b, Bridai || Šiaulių kaimiškoji seniūnija || 1945 m. Bridų apylinkės tarybos pastate įkurtas klubas-skaitykla, 1946 m. jis perkeltas į mokyklą, 1952 m. vietoje jo įkurta biblioteka, ji vėl grįžo į apylinkės tarybos pastatą. 1959 m. biblioteka iškelta į Sutkūnų kaimą, 1965 m. ji sugrąžinta, įkuriant ją naujame Bridų mokyklos pastate. 7800 egz.
|-
|  || Bubių biblioteka || Dubysos g. 15, Bubiai || Bubių seniūnija || 1949 m. buvusi dvarininkų Zubovų-Pliaterių arklidė buvo suremontuota ir joje įsikūrė klubas-skaitykla. Biblioteka įkurta 1957 m., iki 1977 m. buvo šaltose ir nejaukiose patalpose, bet 1977 m. perkelta į naujas patalpas Bubių apylinkės tarybos pastate, po to seniūnijos pastate Šilojų g. 1, nuo 2021 m. veikia Dubysos aukštupio mokyklos patalpose 1 aukšte. 6200 egz.
|-
| || Drąsučių biblioteka || Laisvės g. 32, Drąsučiai || Kuršėnų kaimiškoji seniūnija || Įsteigta 1962 m., 1970 m. perkelta į Kuršėnų apylinkės pastato pirmą aukštą. 2011 m. suremontuotos patalpos, pastatyti nauji baldai.
|-
| || Gilaičių biblioteka || Gilaičių g. 12, Gilaičiai || Kužių seniūnija || Įkurta 1971 m. J. Jakubėnienės namuose, gyvenvietės keturbutyje. 1975 m. steigiant kultūros namus numatyta biblioteką įkurdinti juose. 1992 m. ji perkelta į vaikų darželį, 2002 m. – į kultūros namų pastato antrą aukštą.
|-
|  || Gilvyčių biblioteka || Pušyno g. 9, Gilvyčiai || Bubių seniūnija || Įkurta 1947 m. kaip klubas-skaitykla Pavėkių mokyklos patalpose. 1956 m. įkurta biblioteka, 1963 m. perkelta į naujai besistatančią centrinę gyvenvietę. 1991 m. biblioteka perkelta į dabartines patalpas buvusios kontoros pastate.
|-
| || Ginkūnų biblioteka || Žeimių g. 7, Ginkūnai || Ginkūnų seniūnija || Bibliotekos ištakos siekia 1900 m., kai spaudos draudimo laikotarpiu dvariškiai Sofija ir Vladimiras Zubovai leido naudotis Ginkūnų dvaro biblioteka. 1950 m. biblioteka įkurta Šapnagių kaime šalia Ginkūnų. XX a. 8-ajame dešimtmetyje biblioteka įsikūrė Ginkūnuose, kur seniūnijos pastate veikia iki šiol.
|-
| || Gruzdžių Augustino Griciaus biblioteka || Šiaulių g. 3, Gruzdžiai || Gruzdžių seniūnija || Įkurta 1936 m. kaip valsčiaus biblioteka. 1992 m. ji perkelta į naujas patalpas, 2004 m. – į naujas erdvias patalpas dabartinėje vietoje. 2008 m. bibliotekai suteiktas rašytojo Augustino Griciaus vardas.
|-
|  || Kairių biblioteka || Plento g. 2, Kairiai || Kairių seniūnija || Įkurta 1949 m. privačiame A. Griniaus name, 1951 m. perkelta į Kairių klebonijos patalpas, 1960 m. – į Kairių apylinkės patalpas, 1993 m. – į Kairių seniūnijos pastatą. 8000 egz.
|-
| || Buvusi Kuršėnų Vytauto Vitkausko biblioteka || Nuo 1986 m. veikusi kultūros centro pastate Ventos g. 11A, Kuršėnai, nuo 2022 m. integruota į atkeltą Šiaulių rajono savivaldybės Vytauto Vitkausko viešąją biblioteką (Vytauto g. 1, Kuršėnai). ||Kuršėnų miesto seniūnija ||Buv. Kuršėnų valsčiaus biblioteka įkurta 1925 m., bet dėl ekonominės krizės 1929–1938 m. neveikė, atkurta 1939 m. Po II pasaulinio karo buvo kilnojama iš vienų patalpų į kitas, ilgesniam laikui įkurta S. Nėries gatvėje (dabar Vydūno g. 21). 2012 m. bibliotekai suteiktas kalbininko Vytauto Vitkausko vardas. 26 400 egz.
|-
|  || Kurtuvėnų biblioteka || P. Višinskio g. 1a, Kurtuvėnai || Bubių seniūnija || Įkurta 1948 m. klebonijos pastate, jame taip pat buvo įsikūrusi Kurtuvėnų valsčiaus būstinė. 2013 m. renovavus Kurtuvėnų pradinę mokyklą, biblioteka įsikūrė erdviose daugiafunkcinio centro patalpose.
|-
|  || Kužių biblioteka || Vilties g. 2, Kužiai || Kužių seniūnija || Įkurta 1947 m., keletą kartų buvo perkeliama iš vienos vietos į kitą. 2016 m. perkelta į naujas patalpas, kuriose veikia ir seniūnija. 6500 egz.
|-
| || Meškuičių biblioteka || J. Basanavičiaus g. 2, Meškuičiai || Meškuičių seniūnija || Įkurta 1946 m. greta Meškuičių bažnyčios esančiuose parapijos namuose, nuo 1956 m. veikė Meškuičių apylinkės pastate. 1982 m. ji perkelta iš apylinkės į lopšelio-darželio patalpas, 1994 m. – į Meškuičių mokyklos pastatą, 1997 m. – vėl į lopšelio-darželio pastatą, o 2009 m. įsikūrė erdviose kultūros centro patalpose. 9 000 egz.
|-
| || Naisių biblioteka || Gėlės g. 8, Naisiai || Meškuičių seniūnija || Įkurta 1948 m. kaip klubas-skaitykla. 1977 m. įsikėlė į naujai pastatytus kultūros namus, 1988 m. – į patalpas Gėlės g. 6, 2009 m. – į literatūros muziejaus pastatą Plento g. 9, po 2017 m. – Gėlės g. 8.
|-
| || Paežerių biblioteka || Nelindos g. 11A, Dirvonėnai || Raudėnų seniūnija || Pradžią bibliotekai davė klubai-skaityklos, kurie buvo steigiami 1948–1953 m. Kentraičių klubas-skaitykla buvo Beleckų sodyboje, vėliau perkeltas į Pipiko sodybą. Pamockės klubas-skaitykla veikė Pamockės pradinės mokyklos patalpose. Pradėjus naikinti klubus-skaityklas, 1957 m. Būdvydžių kaime sename mediniame pastate, kuriame jau buvo įsikūręs paštas ir apylinkės taryba, įsteigta ir Paežerių biblioteka. 1964 m. ji perkelta į Paežerių kaimą, buvusius Nagurskio dvaro rūmus. 1972 m. biblioteka buvo perkelta į Dirvonėnus, tuometinį Paežerių tarybinio ūkio administracinį pastatą.
|-
| || Raudėnų biblioteka || Tryškių g. 6, Raudėnai || Raudėnų seniūnija || 1950 m. įkurta kaip biblioteka-skaitykla gyventojo Šabano troboje. Apie 1961–1963 m. biblioteka perkelta į Rybakovo namą, 1966–1967 m. į naujas patalpas Raudėnų apylinkės pastate, 1989 m. – į naujas patalpas kultūros namuose. 2003 m. biblioteka įsikūrė seniūnijos pastate. 6300 egz.
|-
| || Romučių biblioteka || Ventos g. 20-4, Romučiai || Kuršėnų kaimiškoji seniūnija || Minima nuo 1951 m., kai buvo Smurgių kaime privačiame name ir vadinosi klubu-skaitykla. 1958 m. bibliotekai suteiktas Pakštelių pavadinimas. 2005 m. iš buvusios mokyklos patalpų perkelta į naujas patalpas kaimo aštuonbutyje. 4000 egz.
|-
| || Šakynos biblioteka || Šiaulių g. 24, Šakyna || Šakynos seniūnija || Įkurta 1952 m. J. Ubavičiaus gyvenamajame name, šalia klubo-skaityklos, kuris ir buvo Šakynos bibliotekos ištakos. Vėliau 25 metus biblioteka buvo įsikūrusi Jankausko name. 1989 m. ji perkelta į daugiabutyje (Šiaulių g. 21) buvusį keturių kambarių butą. Vėliau patalpos privatizuotos, iširus tarybiniam ūkiui ir susikūrus Šakynos bendrovei, liko neužimtos buvusios kontoros patalpos antrame aukšte, tad 1992 m. biblioteka iš buto perkelta ten, Šiaulių g. 24. 2005 ir 2018 m. patalpos praplėstos, atliktas remontas. 6500 egz.
|-
| || Šiupylių biblioteka || Saulėtekio g. 14, Šiupyliai || Gruzdžių seniūnija || Įkurta 1957 m., šešis kartus kėlėsi iš vienų patalpų į kitas. Buvo „Tarybinės žemės“ kolūkio raštinės pastate, iki 1970 m. patalpos perkeltos pas gyventoją J. Lideikį. Vėliau biblioteka perkelta į naują priestatą prie kultūros namų, 1991 m. – į Šiupylių kolūkio pastatą-kontorą (buvusį Šiupylių lopšelio-darželio pastatą), vėliau – į gyvenamąjį  pastatą. 2015 m. įsikūrė Šiupylių kaimo bendruomenės namuose. 6400 egz.
|-
| || Varputėnų biblioteka || Pagrindinė g. 29, Varputėnai || Kuršėnų kaimiškoji seniūnija || Įkurta 1952 m. kaip biblioteka-skaitykla J. Margevičiaus name. Išvežus Būtautų šeimą į Sibirą, jų namuose įkurdinta biblioteka, medicinos punktas, mokykla. 1995 m. pastačius naują pastatą, į jį persikėlė ir biblioteka.
|-
| || Verbūnų biblioteka || Gluosnių g. 2, Verbūnai || Kužių seniūnija || Įkurta 1953 kaip klubas-skaitykla. 1976 m. vykstant bibliotekų centralizacijai, prie Verbūnų bibliotekos buvo prijungta Lygudų biblioteka, Verbūnų biblioteka tapo Šiaulių rajono centrinės bibliotekos filialu. 1976 m. po vienu stogu įkurta biblioteka, kolūkio administracija, kultūros namai, medicinos punktas, mokyklos sporto salė. 2006 m. biblioteka perkelta į tame pačiame pastate esančias suremontuotas erdvias patalpas Radvilų g. 3, 2017 m. –  į atnaujintas buvusias vaikų darželio patalpas. 7000 egz.
|-
|  || Voveriškių biblioteka || Ringuvos g. 4, Voveriškiai || Šiaulių kaimiškoji seniūnija || Įkurta 1967 m. sename gyvenamajame name. 1969 m. perkelta į naujas patalpas – Voveriškių kultūros namų antrą aukštą, kur jai skirti trys kambariai. Po 1990 m. prasidėjus privatizacijai šis pastatas buvo parduotas, tada biblioteka perkelta į Voveriškių mokyklos kambarį pagalbiniame mokyklos pastate. 1995 m. biblioteka perkelta į buvusio vaikų darželio pirmą aukštą, 2004 m. pastatas renovuotas, jame įrengtas II mokyklos korpusas, o biblioteka perkelta į antrą aukštą. Iki 2017 m. ji veikė Medžiotojų g. 2A pastate. 7000 egz.
|-
| || Žadžiūnų Jovaro biblioteka || Gudelių g. 7, Žadžiūnai || Kairių seniūnija || Įkurta 1970 m. ūkininko A. Lanausko sodyboje. Po to ji kėlėsi iš vieno gyvenamo namo į kitą. 1987 m. pastačius naujus kultūros namus, biblioteka persikėlė į naujas patalpas, 2007 m. – į anksčiau buvusią Žadžiūnų pradinę mokyklą. Po 2019 m. atlikto pastato kapitalinio remonto, ten veikia ir kaimo bendruomenė. Minint iš gretimo kaimo kilusio poeto Jovaro 140-ąsias metines, Šiaulių rajono tarybos sprendimu 2019 m. suteiktas Jovaro vardas. 5300 egz.
|-
| || Žarėnų biblioteka || Draugystės g. 28, Žarėnai || Šakynos seniūnija || Žarėnų kaime 1939—1947 m. veikė pirmieji klubai-skaityklos. Žarėnų-Latvelių biblioteka atidaryta 1949 m., ji 1950 m. buvo vadinama Viliočių apylinkės Žarėnų-Latvelių tarybinio ūkio visuomenine biblioteka.
|}

Uždaryti padaliniai:

|-
| || Gergždelių biblioteka || Gergždeliai || Kuršėnų kaimiškoji seniūnija || Uždaryta 1999 m.
|-
| || Micaičių biblioteka || Micaičiai || Kuršėnų kaimiškoji seniūnija || Atidaryta 1970 m., uždaryta 2017 m.
|-
| || Pakapės biblioteka || Pakapė || Šiaulių kaimiškoji seniūnija || Įkurta 1950 m., uždaryta XXI a. pradžioje.
|-
| || Piktuižių biblioteka || Piktuižiai || Šakynos seniūnija || Uždaryta XXI a. pradžioje.
|-
|
|Ringuvėnų biblioteka
|Ringuvėnai
|Kuršėnų miesto seniūnija
|Uždaryta 2022 m.
|-
| || Sauginių biblioteka || Sauginiai || Kužių seniūnija || Uždaryta 2017 m.
|-
|  || Smilgių biblioteka || Smilgiai || Kužių seniūnija || Veikė 1969–2017 m., buvo Smilgių mokyklos pastate.
|-
| || Šapnagių biblioteka || Šapnagiai || Ginkūnų seniūnija || Įkurta XX a. tarpukariu.
|-
| || Švendrių biblioteka || Švendriai || Raudėnų seniūnija || Veikė sovietmečiu.
|}

## Šaltiniai

## Nuorodos
*